Dobar dan! Formalno počnemo sa sljedećom točkom, sve vas vidim, ali počnimo s tom točkom, a onda ćemo prijeći na pauze. Znači točka je: - Prijedlog Zakona o provedbi Uredbe (EU) 2015/2283 Europskog parlamenta i Vijeća od 25. studenog 2015. godine o novoj hrani, prvo čitanje, P.Z.E broj 186. Predlagatelj je Vlada RH na temelju članka 75. Ustava RH i članka 172. Poslovnika Hrvatskog sabora i prigodom rasprave o ovoj točci dnevnog reda primjenjuju se odredbe Poslovnika koje se odnose na prvo čitanje zakona. Tako smo počeli formalno s tom točkom. I sada da vidimo tko želi pauzu, prvi je gospodin Glasnović, drugi gospodin Bulj. Gospodin Glasnović o čemu želite imati pauzu?
Poštovani potpredsjedniče, strategija o korupciji, suzbijanje korupcije mala rasprava.
Hvala lijepa. Gospodin Bulj vaša je pauza?
Hvala lijepa. Gospodine predsjedavajući, tražim u ime kluba Most-a deset minuta stanku o pitanju sukoba interesa ministra Marića u slučaju Agrokor. Hvala lijepa.
Treći je bio čini mi se gospodin Aleksić. Izvolite gospodine Aleksić o čemu?
Zahvaljujem gospodine potpredsjedniče. U ime kluba Živoga zida i SNAGA-e tražim stanku od deset minuta da bi nakon nje u kontekstu presude Suda EU C186/16 govorio o novim dokazima koji su ustvari stari dokazi koji će poslužiti u reviziji Vrhovnog suda za konačno utvrđenje ništetnosti vlautne klauzule CHF.
Mislim da je gospodin Beljak tražio pauzu. Izvolite.
Poštovani gospodine potpredsjedniče. U ime kluba HSS-a tražim pauzu na temu noćni blogerski rat.
Dobro. Nema više pauze. Kao što vidite bilo što se traži kao tema odobrava se tako da i taj dio formalni smo obavili. Izvolite za deset minuta smo ovdje 9,36 je u 9,45 smo ovdje. STANKA U 9,36 SATI. [[NASTAVAK NAKON STANKE U 9,48 SATI]] Dobro, rekli smo 9,45, 9,48, gospodin Glasnović, izvolite. Mislio sam da vas nema.
Poštovane kolege, ovako, doneseno je Strategija o suzbijanju korupcije, donesena je u veljači 2015., imamo tu strategiju do 20 godine, pitanje gdje je izvještaj toga povjerenstva što traži gospodin Jovanović, šta smo saznali gdje je IPR in progres report, šta se događa, znaju li to saborski zastupnici, šta je sa tim izvješćem, šta je sa novcem koji je iznesen izvan Hrvatske, imate izvještaj od Global finance integrity da je nestalo iz Hrvatske između '06. i '14. oko 34 milijarde dolara, gdje je novac pokraden iz bivše države do '90.-te koji se danas vraća natrag kao … [[Govornik se ne razumije.]] investiciju. Šta je sa predstečajnim nagodbama koje su veća pljačka od privatizacije same itd., itd..? Šta je sa neplaćenim porezima, sa stotine tvrtki bez jednog zaposlenika i zašto smo mi paralizirani kao država radi korupcije. Drugo, malo ću se okrenu na ovo obilježje u Hrvatskoj, zabranjivanje HOS-ove ploče, to se zabranjuje, u isto vrijeme četnička obilježja se ne zabranjivaju. Četnici su prvi prisvojili lubanju i kosti, mrtvačku prije ikoga u Europi, prije … [[Govornik se ne razumije.]] Također imate, to znakovlje četničko ovdje nije zabranjeno, imate u Ministarstvu uprave čovjek koji je promovirao tu četničku ideologiju, zove se Dean Drakulić, danas radi u hrvatskoj Vladi, tamo u hrvatskim strukturama, o tome nitko ne govori. Samo bih napomenuo da su četnici prvi ustvari u Srbiji prvi fašistički odred je formirao Mita Ljotić, '20.-tih godina. I znamo izvještaj od Nedića '41. da je prva Judenfrei država koja je riješila židovsko pitanje je bila Srbija, imate izvještaj tamo Nijemcima itd.. Treba li ovdje zabraniti simbol velikosrpskog imperijalizma a to je kokarda, ona 4C koje od 1912. do dan danas pobila stotine tisuća ljudi, o tome nitko ne govori, spomenuli smo i Ljotića itd., evo možda treba, možda bi ona bi trebala biti ovdje ako stavimo umjesto 4C samo sloga Srbina spašava da stavimo samo … [[Govornik se ne razumije.]] Srbina spašava jer su pobili odavdje tamo '95. vrijeme oluje. I to je neprihvatljivo da još imamo ta obilježja ovdje a govorimo o HOS-ovoj ploči. U isto vrijeme imate komisiju u Srbiji, razgovarao sam sa gospodinom Matićem ovdje za postratne žrtve koji su zabilježili od zove se Komisija za ratne žrtve od listopada '44. kada je ušao treći ukrajinski korpus crvena armija u Srbiju po imenu, oko 18 tisuća imena. Mi nemamo ništa, ustvari oni su ispred nas po tom pitanju jer bilježe žrtve tog terora a tu će možda drugovi slaviti, ovi drugovi ovdje koji slave druga Tita, ulazak crvene armije, to je ubrzo sada 10 mjesec itd.. Na kraju imamo tu, govorimo o udbi, da udbi govorimo koja je danas prisutna u Hrvatskoj, to se prešućuje o hrvatskim medijima, oni su umreženi u svim … [[Govornik se ne razumije.]] društva, to neki ne shvaćaju. I ta udba imala je svoje dosjee, imali pojedinačne za svakog čovjeka koji sjedi ovdje ima pojedinačne dosjee koji je bio suradnik. Oni su danas u policiji, u Vladi, pisali su Ustave, imali su kodna imena kao „Miler, Degenerek“ itd. E to je, govorimo o masonstvu, imamo svoj masonstvo ovdje, to su bivši kadrovi koji nas drže kao taoci. Evo da pokazujem vama pojedinačni dosjei kako to izgleda. Ovo je osoba koja je radila vani, cinkarila je Hrvate vani, u Njemačkoj, gdje je ubijeno oko 50, 60 naših domoljuba. Imam kodno ime njezino Tereza, itd., to nikog ne zabrinjava nego mi još se bavimo se sa nebulozama i govorimo o nacionalnoj sigurnosti. Ti su ljudi danas umreženi, spomenuo sam prije da je odneseno prije '90.-te godine, pada Berlinskog zida, stotine milijuna dolara na bankovne račune vani, bankovni računi dube. Šta radi po tom pitanju taj Odbor za suzbijanje korupcije? Pratite trag novca, imate Interpol, Europol, imate tamo druge, … [[Govornik se ne razumije.]] u Kanadi itd., je čudo da ne možemo ući u tragove tog novca. Ti ljudi se vračaju danas, otvaraju Aci Marina na Jadranu itd.. Govorimo o Agrokoru, šta je sa drugim glavama? Mr. Končar? Mr. Štrok, mr. Špiljak, o tome nitko ne govori. A na meti su, da, na meti su [[Upadica Radin: Hvala gospodine Glasnović, gotovo, hvala gotovi smo, hvala.]] Mamić, Vidošević i drugi. Hvala vama.
Hvala vam lijepa. Gospodine Glasnović kada govorite o Terezama o udbama, o masonima, to je vaš problem i tu nitko vas ne može, nitko vam ne može reći ali ako sam dobro shvatio vi ste rekli da neki četnik sjedi u Ministarstvu uprave i ja bih vas molio da pazite kada govorite takve stvari. Ja bih vas molio da pazite. Drugi je gospodin Bulj. Izvolite.
Hvala lijepa predsjedavajući, kolegice i kolege. Činjenica i svi smo svjedoci da ministar Marić, Zdravko ne želi odgovoriti na pitanja koja sam jučer dva puta i sa ove govornice i sa mjesta postavio pitanje na koje nikako da dobijem odgovor, da li je bio na sastanku sa Todorićem u Vladi, datum je 26. veljače. Ne želi da odgovori a čovjek koji je se kao ministar financija u najvećoj krizi u RH otkad ima u slučaju Agrokor izuzeo i koji je cijelo vrijeme šutio i koji se pravio dane zna ništa a u biti ako je ovo istina, a istina jer ne želi dati odgovor ministar Marić, čovjek je koji je znači vukao konce, koji je bio na Vladi, postavio sam mu i pitanje da li je istina da li je bio 3.3. po uputi premijera Plenkovića išao kod Ivica Todorića nasamo na sastanak i moje još jednom, javno mu postavljam pitanje, jučer je iz ove sabornice otišao, kad sam mu postavio pitanje više se nije vratio. Narod mora znati da li je ministar Marić sudjelovao na sastancima kad je bio Todorić u slučaju Agrokora u Vladi, da li se sad našao pod zapovijedi premijera Plenkovića sa Todorićem, on ne daje nikako odgovore. On nije da ja sada citiram blog koji ne čitam od Ivice Todorića jer ništa u njemu i ne piše. Ivici Todorić je vrijeme da kaže koliko su mu pomogli svi ministri financija koji sjede ovdje u Saboru, da li je platio porez, dal i mu je bila porezna inspekcija, da li mu je pomogao ministar Marić dok je bio pomoćnik u bivšim Vladama prije nego što je postao zaposlenik, to želimo. Tko je dozvolio da cijeli hrvatski gospodarski sustav Todorića drži za vrat? Pa gospodine Todoriću, vidim da ste aktivni, ovo gledajte, napišite tko vam je dao mogućnost da zarobite cijelu Hrvatsku kako tijekom Domovinskog rata tako i polije Domovinskog rata a ne obmanama, spinovima da bi opravdao sebe. I one koje želi sad prikazati kao svoje neprijatelje u biti su ti prijatelji, jer su ti omogućili da dođeš u ovu situaciju i da Hrvatska danas, poljoprivredno zemljište prijeti da ode u strane ruke, izvori naši pitke vode, tko će biti odgovoran? Napiši gospodine Todoriću imena i prezimena tko ti je to omogućio. Od prvog premijera do zadnjeg premijera. Kome si ti plaćao kampanje, gospodine Todoriću? Tko su tvoji ljudi u ministarstvima koji su davali subvencije i poticaje? Tko su tvoji ljudi u HNB-u protiv koje je dignuo sam ja osobno kaznenu prijavu? Ugrozili su stabilnost RH, gospodine Todoriću šta su tebi omogućili da mjenice bez pokrića koristiš 10 milijardi u promet se pušta, 10 milijardi kuna. Gospodine Vujčiću, gdje si? Odgovori. Gospodine Rohatinski, ministri, di ste bivši financija? Izađite, sjedite u Saboru. šta se poduzeli da se ovo ne dogodi? A ne spinovi preko blogova i da se priča o blogeru Todoriću i noćnim satima njegovim ili Martine Dalić ili bilo koga drugoga. Ako je ovo istina, a ja smatram pošto ministar Marić ne odgovara na moj upit jučer dok je bio u Saboru, da je ovo istina, vrijeme da odgovori da li je bio na sastancima gdje je bio Ivica Todorić kad se govorilo o slučaju Agrokora jer se izuzeo zbog toga i MOST nije odgovarao, zbog toga je preslagivanje nastalo. Zbog toga je odgovarao HNS. Vrijeme da se kaže istina, poglavito vi koji ste bili u politici, ministri financija, vi koji ste upravljali financijskim sustavom, i tražim od DORH-a da kaže 7.4. sam ove godine sam podizao kaznenu prijavu protiv HANFA-e i HNB-a, šta su poduzeli i smiju li poduzeti? Hvala lijepo.
Hvala gospodine Bulj. Gospodin Grmoja je tražio povredu Poslovnika. Izvolite.
Poštovani potpredsjedniče. Ja ne znam je li ovo povreda Poslovnika ali mislim da je red da obavijestim hrvatsku javnost [[Upadica Radin: Molim vas, samo recite članak.]] Znači, članak 237., dok je kolega Bulj govorio, meni je kolega Šuker uputio prijetnju i rekao da ću platiti zbog ovoga. Ako se prepoznao to je gospodine Šuker istina. Neki dan ste iz saborske tu svoje klupe uputili zastupnicima MOST-a poruku koji ste vi debili, kada vas je predsjedavajući upozorio, rekli ste da ste nas pitali gdje ste vi bili. Sad me zanima što ćete sada reći na ovu prijetnju koju ste nam uputili. Ali i dalje ćemo vas prozivati zbog onoga što ste napravili oko Agrokora, vi ste ovo omogućili i sve oni koji su upravljali Hrvatskom i nećete me zastrašiti.
Gospodin Šuker je tražio također povredu Poslovnika.
Članak 238., zastupnik iznosi neistine. Da li je itko u ovoj sabornici čuo da sam rekao riječ? Ja vas pozivam sve kolege, je li itko u ovoj sabornici čuo da sam ja rekao i jednu riječ?
…/Upadica Grmoja: Hoćemo na poligraf, Šuker?/…
…/Upadica Radin: Ne možemo, ne, ne, tako. Recite što god, ali jedan po jedan./…
Ali ja kao prvo, nisam s vama čuvao ovce da mi govorite ti, to je jedna stvar. Druga stvar, u ovoj sabornici je došlo do optužuje tko koga stigne i … [[Govornik se ne razumije.]] Ima kolega koje imaju 10 izgubljenih sudskih presuda, ne plaćaju, prema tome, ova država ima svoje legalne organe koji rade svoj posao, ako ne vjerujemo da ti organi rade svoj posao, … [[Govornik se ne razumije.]] Međutim, ovo što vi radite kolega Grmoja je naprosto nedopustivo, nekorektno, to što dobacujete cijelo vrijeme nekom drugo, ja ponavljam kolege i kolegice, je li itko išta čuo da sam ja nekome nešto rekao? Ništa drugo.
…/Upadica Grmoja: Ja sam spreman s vama na poligraf kad god želite.
Dogovorimo se. Nemojmo drugima reći da dobacuju a onda dobaciti mi. Molim vas lijepo. Molim vas lijepo. Imate pravo tražiti povredu poslovnika, jedan po jedan, recite vaše razloge, svi vas slušaju. A druge stvari međusobne riješite tamo gdje vi hoćete, želite i znate, jer javnost želi znati samo sadržaj, ne želi vidjeti vaše emotivne ispade. Treći je gospodin Aleksić. Izvolite.
Zahvaljujem poštovani potpredsjedniče Radin. Ja bih izložio nekoliko dokaza koji će pomoći Vrhovnom sudu da u novoj revizija protiv banaka utvrdi nečistost i ništetnosti valutne klauzule CHF. Sjetimo se, prošli tjedan je sud EU, donio povijesnu i vrlo važnu presudu C 186/16 kojom je utvrđeno da u slučaju kada se ugovora strana valuta, odnosno, valutna klauzula nije dovoljno da takva odredba u ugovoru bude gramatički formalno jasna. Nego, banka kod ugovaranja takve klauzule mora dužnika upozoriti na moguće ekonomske posljedice koje za njega ima ugovaranje takve klauzule. I na sve rizike koji proizlaze iz takve ugovorne obveze, čime je ono što je Vrhovni sud presudio u svojoj prvoj reviziji, a Ustavni sud RH, utvrdio da nije dovoljno. Upravo je time, ono što je presudio Vrhovni sud, proglašeno, na neki način nedostatnim. Jer, Vrhovni sud je procjenjivao samo gramatičku i formalnu jasnoću ugovorene valutne klauzule, a nije procjenjivao okolnosti u vrijeme kada je to potpisivano. I što bi to moglo značiti u budućnosti? U međuvremenu saznajemo za izvještaj Međunarodnog monetarnog fonda, koji ukazuje na to da su banke znale da će švicarski franak rasti i da nisu na to upozorili dužnike. Pa krenimo redom iz najnovije povijesti, pa prema danjoj posivjeti. 2007. godine MMF upozorava, sve članice EU, a prije svega banke, da su krediti s valutnom klauzulom švicarski franak rizični i da postoji mogućnost, da će valutna klauzula CHF rasti u budućnosti. I da je to posebice bitno za zemlje istočne Europe jer tamo takvih kredita ima najviše. To je godina najveće ekspanzije takvih kredita u Hrvatskoj. Dakle, nakon upozorenja MMF banke ne prekidaju s takvom praksom, nego nastavljaju dalje, nuditi takve kredite. 2005. godine MMF, upozorava Republiku Austriju, iz koje su banke koji najviše nude takve kredite, na rizike koje predstavlja takva valutna klauzula na kreditima, pa upozorava, prvo upozorava, da za građanstvo to znači da mogu krediti poskupjeti i da mogu doći u rizik da neće moći otplaćivati takve kredite. Za banke MMF u Austriji, znači za banke u Austriji, 2005. godine, upozorava, da je to za banke reputacijski rizik i rizik, novih loših kredita. Za državu, kaže, država Republika Austrija mogla bi doći u problem jer će biti optužena da nije prevenirala takve kredite. To je bilo 2005 godine. Austrijske banke, koje su poslovale u RH, nisu prestale s takvim kreditima. 2002. godine, na portalu Burza voditelj sektora za devize Erste banke upozorava u jednom svom članku da je CHF valuta tzv. Safe haven valuta. Što to znači. To znači da u tu valutu bježi kapital u vrijeme gospodarske krize. Pa upozorava na neke povijesne detalje, kada je kapital bježao u CHF valutu, zbog čega je valuta naglo rasla u odnosu na ostale valute. Sudac Radovan Dobranić u svojoj presudi na str.139 i 140 upozorava da je MMF 2000. godine upozoravao na rizike valutne klauzule CHF, jer ta valuta može rasti u odnosu na euro zbog širenja euro zone. Dakle, unatoč svim tim izvještajima MMF, banke u RH nisu upozoravale na razlike koje čine valutna klauzula CHF u odnosu na valutnu klauzulu eura. Jer u čemu su razlike? Valutna klauzula CHF nije zaštićena, znači kuna nije zaštićena od rasta tečaja valutne klauzule CHF, od valute CHF, ali je zaštićena od eura. Zatim, CHF je valuta u kojoj bilježi kapital za vrijeme krize. Presuda, nova presuda, nova revizija Vrhovnog suda, morati će biti utemeljena na presudi suda EU C 186/16 i Vrhovni sud će morati utvrđivati nepoštenost valutne klauzule CHF što je odbio činiti u prvoj reviziji, jer je smatrao da je sve gramatički jasno. Dakle, gramatičkih jasnoća nije dovoljna i ja očekujem drugačiju reviziju ovaj put. Hvala.
Hvala i vama i na točnosti vremenskoj. Gospodin Beljak. Izvolite.
Hvala lijepa poštovana potpredsjedniče Hrvatskog sabora, uvažene kolegice i kolege, saborski zastupnici i zastupnice. U ime HSS-a sam tražio pauzu kako bi zatražio da u Hrvatskoj, da se potpiriše svojevrsno primirje. Naime, mi srljamo iz rata u rat, tako da vodimo još uvijek Domovinski rat, još tu nismo razriješili očito. Vodimo još uvijek drugi svjetski rat, u očekivanju smo da uskoro počne ponovno i 1.sv.rat a zadnjih nekoliko dana imamo mali, tihi, noćni blogerski rat. Mislim da je hrvatskoj javnosti dosta ovih zauzlamo i ovih priča oko Agrokora i oko ovoga svega što se događa, ovih optužbi ljudi, koji su praktički zajedno stvorili Agrokor i sada ga zajedno ruše ili sudjeluju u rušenju. Predlažem da hrvatska Vlada povuće lex Agrokor da se napravi vrlo jednostavno revizija onih koji su najviše oštećeni u toj cijeloj krizi, a to su mali dobavljači, da država njima direktno iz proračuna isplati sredstva kako ne bi propali, a da ostatak te ogromne, velike, napuhane hrvatske privatizacijske sramote prepusti tržištu i neće se ništa drastično niti značajno dogoditi i da sa tom pričom završimo da pustimo DORH-u i institucijama da rade svoj posao ukoliko ga žele odraditi. Osvrnuo bi se i na Obiteljski zakon oko čega je bilo riječi jučer. Mislim da je upravu gospodin Plenković kada kaže da nije znao, da nije vidio jer mislim da je čovjek dovoljno svjestan da takva glupost, da je obitelj može biti samo ukoliko su djeca unutar obitelji ne može proći, ali molim gospodina Plenkovića da onda malo bolje drugi puta razmisli o svojim suradnicima jer očito je izabrao tim ljudi s kojima ne komunicira, kojima ne vjeruje i koji mu rade ovakve gluposti jer rade gluposti njemu i vladajućoj stranici i vladajućim privjescima, ali isto tako štetu u mesijskom prostoru jer se jedna potencijalno dobra priča oko jačanja hrvatske obitelji na ovaj način kompromitira. I na kraju poruka za hrvatske licemjerne ultradesničare kojima je svaka druga riječ i svaka druga rasprava UDBA, predlaže im da u ovom visokom tijelu pokrenu proceduru promjene imena hrvatskog grada Udbina jer taj grad previše podsjeća na mračnu tzv. crnu komunističku prošlost pa neka se grad u buduće zove sudbina. Hvala lijepa.
Hvala lijepa.
Imamo zahtjev za stanku, poštovana kolegica Ninčević-Lesandrić Ivana. Izvolite.
Hvala potpredsjedniče Hrvatskog sabora. Tražila bih stanku vezano za najnovija saznanja vezana za mikro i male poduzetnike. Hvala.
Hvala lijepo. Ima još netko? Ako nemate ništa protiv ja bih odmah pustio da kolegica kaže da ne određujemo stanku. Hvala lijepo. Izvolite kolegice Lesandrić.
Hvala potpredsjedniče Hrvatskog sabora. Kolege zastupnice i zastupnici. Sazvala sam današnju stanku zato što imamo kao prvo što sam najavila najnovija saznanja vezano za tretman koji mikro i mali poduzetnici imaju u našoj državi pa ću krenuti od samoga početka. Dakle pričam o natječu e-impuls koji smo imali prije točno godinu dana za koji su se prijave zaprimile 11.9. prošle godine, danas je 29.9. dakle poduzetnici još uvijek nisu dobili niti kunu od 250 milijuna kuna sredstava. Trenutno su dobili rezultate, a ugovori su tek u pripremi. Ono što je bitno napomenuti, a to je da prijave stižu u ministarstvo 11.9. dok je ministarstvo dužno prijave proslijediti HAMAG BICRO koje radi evaluaciju. Na moje zastupničko pitanje ministrici Dalić kada je ta primopredaja predana u HAMAG BICRO ministrica odgovara da je to bilo 27.12. dakle 4 mjeseca te prijave su stajale u nekom hodniku i skupljale prašinu. 4 mjeseca u isto vrijeme država jednim telefonskim pozivom financirala megalomanske i loše projekte, a u isto vrijeme stup hrvatskog gospodarstva stoji u hodniku i skuplja prašinu. Ponovit ću, u isto to vrijeme dan je kredit Agrokoru za koji smo danas svi svjesni da se neće vratit, a u isto to vrijeme mali i mikro poduzetnici koji su stup ovoga gospodarstva stoje u hodniku i čekaju, čekaju, 4 mjeseca da bi ljudi koji trebaju odraditi evaluaciju za isto to vrijeme primali plaću. A to nažalost nije jedini problem. U međuvremenu po medijskim natpisima i odgovorima iz ministarstva dogodila se i anonimna prijava. Naime, upravo tu evaluaciju su kako kažu medijski natpisi odrađivali SOR-ovci ljudi koji su na stručnom osposobljavanju. Ljudi koji su na stručnom osposobljavanju evaluirali su projekte vrijedan 250 milijuna kuna za mikro i male poduzetnike. Ovo je samo još jedan dokaz da je u našoj državi važnije financirati megalomanski loš projekt nego one koji bi sutra trebali biti budućnost RH. Hvala.
Zahvaljujem poštovanoj kolegici Ivani Lesandrić-Ninčević na obrazloženju stanke.